**ROMÂNIA**

**JUDEŢUL SUCEAVA**

**MUNICIPIUL CÂMPULUNG MOLDOVENESC**

**CONSILIUL LOCAL**

P R O I E C T

**H O T Ă R Â R E**

**privind transmiterea în folosință gratuită, pe durata execuției investiției, a unui teren proprietatea**

**privată a Municipiului Câmpulung Moldovenesc către Agenția Națională pentru Locuințe,**

**în vederea construirii de locuințe pentru tineri, destinate închirierii**

Consiliul Local al Municipiului Câmpulung Moldovenesc, întrunit în şedinţa extraodinară, de îndată, din data de \_\_\_\_\_\_\_ 2023;

Având în vedere:

* Referatul de aprobare al primarului Municipiului Câmpulung Moldovenesc înregistrat la nr. \_\_\_\_ din \_\_\_\_\_\_\_\_ 2023;
* Raportul de specialitate al Direcției tehnice și urbanism din cadrul Primăriei Municipiului Câmpulung Moldovenesc, înregistrat la nr. \_\_\_\_\_ din \_\_\_\_\_\_\_\_ 2023;
* Raportul de specialitate al Direcției economice din cadrul Primăriei Municipiului Câmpulung Moldovenesc, înregistrat la nr. \_\_\_\_\_ din \_\_\_\_\_\_\_\_ 2023;
* Raportul de specialitate al Compartimentului juridic din cadrul Primăriei Municipiului Câmpulung Moldovenesc, înregistrat la nr. \_\_\_\_\_ din \_\_\_\_\_\_2023;
* Adresa nr. 3507/20.02.2023 a Agenției Naționale pentru Locuințe, înregistrată la Primăria Municipiului Câmpulung Moldovenesc la nr. 7307/27.02.2023;
* Art. 3 alin. (1), alin. (3) și alin. (5) din Legea 152/1998 privind înființarea Agenției Naționale pentru Locuințe, republicată, cu modificările și completările ulterioare;
* Art. 3 alin. (2) din Legea nr. 273/2006 privind finanţele publice locale, cu modificările şi completările ulterioare;

- Art. 2 alin. (1), alin. (1^1), alin. (1^2), alin. (2^1) şi alin. (3^1) şi Anexa nr. 13 din Hotărârea Guvernului nr. 962/2001 privind aprobarea Normelor metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, cu modificările și completările ulterioare;

În temeiul art. 129 alin. (2) lit. c) - lit. e), alin. 4 lit. a), alin. (6) lit. b), alin. (7) lit. q), alin. (9) lit. a), art. 196 alin. (1) lit. a) și art. 362 din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare,

HOTĂRĂȘTE:

**Art.1.** (1) Se aprobă transmiterea în folosință gratuită, **pe durata execuției investiției, a unui teren proprietatea privată a Municipiului Câmpulung Moldovenesc către Agenția Națională pentru Locuințe, în vederea construirii de locuințe pentru tineri, destinate închirierii.**

**(2) Identificarea terenului este prevăzută în anexa care face parte integrantă din prezenta hotărâre.**

Art.2. Se aproba asigurarea finanțării, din bugetul local al Municipiului Câmpulung Moldovenesc, a sumelor necesare execuției utilităților aferente locuințelor, precum și cele necesare sistematizării amplasamentului (apă, canalizare, energie electrică, gaze, telefonie, căi de acces, alei pietonale, spații verzi), în vederea asigurării condițiilor de locuit.

**Art.3.** Se nominalizează reprezentantul legal al solicitantului, Mihăiță Negură, primarul Municipiului Câmpulung Moldovenesc, să reprezinte Municipiul Câmpulung Moldovenesc pentru a semna contractul cu **Agenția Națională pentru Locuințe.**

**Art.4.** Primarul municipiului Câmpulung Moldovenesc, prin aparatul de specialitate, va aduce la îndeplinire prevederile prezentei hotărâri.

INIȚIATOR,

PRIMAR,

Negură Mihăiță